Document ID: /roh_data/filtered/fineweb-2-filterrobots_roh.jsonl.gz/51112

Ils ustiers na savevan betg propi tge che spetgia els suenter otg emnas pausa sfurzada.
L’emprima emna è stada tar nus sco in stgarnuz cun surpraisas!
Bler pli paucs giasts che avant la crisa da corona èn vegnids.
Reducir ils plazs
Cun las prescripziuns da segirezza da corona ston tut ils manaschis adattar las ustarias. Uschia ha l’ustaria «Feuerstein» a Glion a disposiziun sulet 18 dals oriundamain 50 plazs. Tar la «Ustaria dalla Posta» a Vella èsi anc 28 plaz da 50 plazs.
Giasts indigens
Il mument visitan cunzunt indigens las ustarias. Las svieutas èn sa reducidas considerablamain. In motiv po era la tema esser.
Quels che vegnan en l’ustaria miran nua ch’ins dastga seser u sch'ins dastga insumma seser. Auters vegnan en e sesan giu sco avant. Dentant èsi schon bler pli paucs che avant.
La situaziun intscherta fa per part quitads als ustiers. Tuttina miran els cun fidanza en l'avegnir.
Jau less dir ch’ins sto simplamain far vinavant. Dar bregia, forsa anc dapli bregia che avant. E quai vegn schon bun puspè!